b'\n_START_ARTICLE_\nSankt J\xc3\xb8rgens Kirke (T\xc3\xa5singe)\n_START_SECTION_\nInventar\n_START_PARAGRAPH_\nD\xc3\xb8befonten er i romansk stil og enkel i udf\xc3\xb8relsen. Altertavlen er et maleri fra ca. 1538 fra Lucas Cranach den \xc3\x86ldres v\xc3\xa6rksted. Det var dog f\xc3\xb8rst i 1831, at dette maleri kom til kirken, da det blev hentet fra Valdemar Slots Kirke. F\xc3\xb8r da havde kirken en gotisk altertavle med udsk\xc3\xa5rne figurer. Maleriets motiv er korsf\xc3\xa6stelsen._NEWLINE_Kirkens pr\xc3\xa6dikestol er dateret 19. juni 1619 og er et ren\xc3\xa6ssancearbejde. Orgelet er fra 1974.\n_START_SECTION_\nKirkeg\xc3\xa5rd\n_START_PARAGRAPH_\nP\xc3\xa5 kirkeg\xc3\xa5rden er Elvira Madigan og Sixten Sparre begravet, og to engelske flyvere (Arthur John Sayer og Louis Godfrey Glaus), der blev skudt ned i februar 1944 under 2. verdenskrig, er ligeledes begravet p\xc3\xa5 kirkeg\xc3\xa5rden.'